Ponúkame tento príjemný rodinný dom v žiadanej obci Šenkvice s priestranným pozemkom (873 m2), ktorý je rozdelený na okrasnú/oddychovú zónu a úžitkovú zónu s ovocnými stromami. Poctivý tehlový dom prešiel obnovou zovňajška - výmena okien, nový obvodový plášť, oprava strechy, výmena krytiny a na nového majiteľa čaká už len interiérová rekonštrukcia podľa osobných preferencií.
Na pozemku sa nachádza priestranná samostatná garáž, zastrešený altánok s priestorom na odkladanie náradia a výhľadom na nádherne rozkvitnutú záhradu plnú zelene. Dom je čiastočne podpivničený a zároveň ponúka obrovský úložný priestor v podkroví. Výhodou je napojenie na všetky IS - plyn, obecná voda, obecná kanalizácia, elektrina a naviac k tomu poctivá kopaná studňa s hĺbkou 18 m.
Obec Šenkvice má bohatú občiansku vybavenosť a aj vďaka železničnej stanici sa v posledných rokoch stala jednou z najžiadanejších obcí v okolí.